U završnom semestru diplomskog sveučilišnog studija (4. semestar) student bira  temu diplomskog rada te nakon dogovora s mentorom dostavlja u Ured za studente i studije (referadu) *Zahtjev za prijavu teme završnog/ diplomskog rada* (Obrazac br. 1) koji je potpisao mentor. Ured za studente i studije unosi temu u studomat i ona je vidljiva studentu. Odabrana tema vrijedi dvije (2) godine.

1. Student piše i oblikuje diplomski rad prema Uputama za pisanje završnog i diplomskog rada.
2. Student u suradnji s mentorom izrađuje konačnu inačicu diplomskog rada.
3. Student dogovara termin prijave obrane diplomskog rada s mentorom u predviđenim ispitnim rokovima.
4. Student mora prije prijave obrane diplomskog rada položiti sve ispite.
5. Sve ocjene trebaju biti upisane u ISVU sustav.
6. Popunjene dokumente student predaje u Ured za studente i studije (referadu) najkasnije sedam radnih dana prije utvrđenog datuma obrane diplomskog rada.
7. Nakon obrane uvezani primjerak rada treba ostaviti mentoru.
8. Nakon provedene ocjene diplomskog rada u ISVU sustavu student će dobiti Potvrdu o završenom studiju koja vrijedi do izdavanja diplome.
9. Dokumenti koje student treba priložiti prilikom Prijave diplomskog rada:
	* Studentsku iskaznicu (X-icu)
	* Potvrdu o ispunjenoj studentskoj anketi
	* Ispunjeni i potpisan Obrazac – Izjava o suglasnosti za pohranu i javnu objavu završnog/diplomskog rada u digitalnom repozitoriju (Obrazac br. 3)
	* Konačna odobrena inačica diplomskog rada u jednom primjerku u tiskanom obliku spiralno uvezana te jedan primjerak elektronički u pdf-u i word formatu.